Alle former for litteratur og tale kan oversættes: romaner, film, computerprogrammer og videospil, digte, taler og faglitteratur. De har varierende sværhedsgrad.  Faglitteratur Oversat faglitteratur kan bl.a. være virksomheds- og forbrugerdokumenter, offentlige værker og akademisk tekst. Faglitteratur plejer at være mere direkte at oversætte end skønlitterære værker, da betydningen er mere vigtig end formen, og fordi indholdet er mere forståeligt og mindre metaforisk. Faglitteratur som økonomi, jura og teknik, oversættes i reglen af professionelle oversættere eller nogen med specifikt kendskab til området. Det kræver specialviden at kunne oversætte de tekster. Mange virksomheder uddelegerer oversættelsesarbejdet til oversættelsesbureauer. Det kan resultere i uforståelige oversættelser, hvis oversættere af kildesproget er inkompetente og uden kendskab til lokale faktorer. En kvalitetsoversættelse vil tage hensyn til det; det hedder lokalisering. Mange regeringer foretager også oversættelser. Canadas regering skal fx skrive alle officielle dokumenter på engelsk og fransk. Den Europæiske Union har mange officielle sprog og beskæftiger et stort antal oversættere. Traktater og andre vigtige kontrakter oversættes. En nøjagtig oversættelse er essentiel, da forskel på to versioner kan skabe forvirring og misforståelser. Et eksempel på en problematisk oversættelse er Waitangi-traktaten, hvor der var forskell på den engelske og maori-versionen på vigtige områder. For at forhindre lignende problemer gives ét sprog forrang, og oversættelserne ikke er lovmæssigt bindende. Akademiske skrivelser og faglitterære bøger er som regel oversat af kompetente oversættere. Metasprog-værker, det vil sige, værker der omhandler sprog, kan være ekstremt svære at oversættet.  Historie Livius Andronicus' oversættelse af Homers Odysseen til latinske vers regnes som verdens første skønlitterære oversættelse. Oversættelse af religiøse værker har spillet en vigtig rolle i verdenshistorien. For eksempel fordrejede de buddhistiske munke, som oversatte de indiske suttaer til kinesisk, ofte oversættelsen for at bedre passe den ind i Kinas meget anderledes kultur. Derfor lagde de vægt på koncepter, som filial piety (= sønlig fromhed). Oversættelsen af den kristne Bibel har været meget vigtigt. Hieronymus er stadig anset for en af de største oversættere i historien for sin oversættelse af Bibelen til latin. Hieronymus' oversættelse Vulgata blev brugt af den romersk-katolske kirke i halvandet årtusinde. Efter 1979 bruges en revideret udgave, Nova Vulgata). Den protestantiske reformation medførte oversættelse af Bibelen til europæiske sprog, et træk der blev kritiseret af det katolske kirke og fik stor indflydelse på opdelingen mellem protestantisme og katolicisme. Martin Luthers bibel på tysk og King James Version (The Authorized Version) på engelsk havde stor indflydelse på religion, kultur og sprog i disse lande. Se også bibeloversættelse og fan-oversættelse.  Computerstøttede oversættelser Maskinoversættelser bør ikke forveksles med computerstøttede oversættelser. Det er at levende oversættere anvender diverse computerprogrammer til at udføre deres arbejde.  Foruden standardprogrammer som ordbøger og grammatikker, har oversætteren en række specialiserede programmer til rådighed. Eksempelvis oversættelseshukommelsesprogrammer, der kan "lære" at anvendte almindelige vendinger på kildesproget og foreslå oversættelsen af disse, når de gentages i det samme eller andre dokumenter.